*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2019.gada \_\_\_.\_\_\_\_\_\_\_\_\_\_\_

.§

**Informatīvais ziņojums „Aktuālā informācija par sadarbību ar Stokholmu – Ori (Zviedrija) kandidēšanas procesā uz 2026. gada Ziemas Olimpisko spēļu rīkošanu un nepieciešamajām valdības garantijām”**

1. Pieņemt zināšanai iesniegto informatīvo ziņojumu.

2. Atbalstīt vēstules nosūtīšanu Starptautiskajai Olimpiskajai komitejai par Latvijas Republikas valdības garantiju sniegšanu saistībā ar kandidēšanas procesu par tiesībām rīkot 2026. gada Ziemas Olimpiskās spēles, kas paredzētu Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā (Bobsleja un kamaniņu trasē „Sigulda”).

3. Pilnvarot Ministru prezidentu Latvijas Republikas valdības vārdā parakstīt vēstuli.

4. Valsts kancelejai noformēt vēstuli parakstam un pēc parakstīšanas nodot to biedrībai „Latvijas Olimpiskā komiteja” pievienošanai Latvijas puses sagatavojamo dokumentu paketei, kas līdz 2019.gada 12.aprīlim iesniedzama Zviedrijas pusei tālākai iesniegšanai Starptautiskajā Olimpiskajā komitejā. Nosūtot dokumentus Zviedrijas pusei, pavadvēstulē iekļaut Latvijas puses aicinājumu nodrošināt taisnīgu un abpusēji labvēlīgu no Starptautiskās Olimpiskās komitejas un citā veidā piesaistīto finanšu līdzekļu (2026. gada Ziemas Olimpisko spēļu budžeta) sadalījumu starp Zviedriju un Latviju sekmīgai 2026. gada Ziemas Olimpisko spēļu norises nodrošināšanai.

5. Ja Stokholma – Ore (Zviedrija) iegūst tiesības rīkot 2026. gada Ziemas Olimpiskās spēles, kas paredz Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā, Izglītības un zinātnes ministrijai četru mēnešu laikā pēc attiecīga Starptautiskās Olimpiskās komitejas lēmuma pieņemšanas:

5.1. sadarbībā ar biedrību „Latvijas Olimpiskā komiteja”, Siguldas novada pašvaldību, SIA „Bobsleja un kamaniņu trase „Sigulda”” un, iesaistot citas ministrijas un valsts iestādes, sagatavot un izglītības un zinātnes ministram noteiktā kārtībā izskatīšanai Ministru kabinetā iesniegt sākotnējo pasākumu plānu (norādot arī tā provizoriskās izmaksas (tai skaitā izmaksu aprēķinu) un to sadalījumu pa gadiem), kas būtu īstenojams laika posmā līdz 2026.gadam, lai nodrošinātu 2026. gada Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā;

5.2. pēc šā protokollēmuma 5.1. apakšpunktā dotā uzdevuma izpildes sadarbībā ar SIA „Bobsleja un kamaniņu trase „Sigulda”” sagatavot un izglītības un zinātnes ministram noteiktā kārtībā izskatīšanai Ministru kabinetā iesniegt priekšlikumu par jaunu valsts budžeta ilgtermiņa saistību uzņemšanos, lai nodrošinātu Bobsleja un kamaniņu trases „Sigulda” rekonstrukciju.

6. Jautājums par valsts finansiālo atbalstu 2026. gada Ziemas Olimpisko spēļu bobsleja, skeletona un kamaniņu sporta sacensību sarīkošanai Siguldā (tai skaitā Bobsleja un kamaniņu trases „Sigulda” rekonstrukcijai) un citu ar 2026. gada Ziemas Olimpisko spēļu bobsleja, skeletona un kamaniņu sporta sacensību norisi Siguldā nepieciešamo pasākumu īstenošanai (tai skaitā arī papildus nepieciešamo finansējumu citām iesaistītajām ministrijām un valsts iestādēm), ja Stokholma – Ore (Zviedrija) iegūst tiesības rīkot 2026. gada Ziemas Olimpiskās spēles, kas paredz Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā, skatāms horizontāli likumprojekta par valsts budžetu kārtējam gadam un likumprojekta par vidējā termiņa budžeta ietvaru sagatavošanas procesā, ievērojot valsts budžeta finansiālās iespējas.

7. Atzīt Ministru kabineta 2018. gada 12. jūnija sēdes protokola Nr.28 27.§ 3.2. un 3.3. apakšpunktā, kā arī 6. un 8. punktā dotos uzdevumus par aktualitāti zaudējušiem.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Severs 67047935

edgars.severs@izm.gov.lv